laion/Wikipedia-Exotic huggingface dataset:
כולם עושים קקי

כולם עושים קקי הוא ספר ילדים יפני שנכתב ואויר על ידי סופר הילדים הפורה טארו גומי. התרגום לעברית פורסם לראשונה ב-2003. הספר מלמד את הילדים שכל בעלי החיים עושים את צורכיהם ושהם תמיד עשו זאת. הספר נועד להפיג את הבושה והמבוכה סביב פעולת עשיית הצרכים בכך שהוא מסביר לילדים שזהו חלק טבעי מהחיים. הספר תורגם לשפות שונות. בספר אין עלילה. שישה עשר העמודים הראשונים מכילים הנחיות שונות לגבי עשיית צרכים אצל בעלי חיים בצורת של הפכים ("פיל עושה קקי גדול" ו"עכבר עושה קקי קטנטן"), השוואות (שמינים שונים של חיות מייצרים קקי בגדלים וצורות שונות) וכן שאלות ("איך נראה הקקי של הלווייתן?"). בעמוד השבעה-עשר מוצג נער עם סרבל שחור וחולצה אדומה, שרץ לשירותים. לאחר מכן, הספר ממשיך ומסביר כיצד אנשים בכל הגילאים, ממבוגרים ועד ילדים קטנים, עושים את צורכיהם וכיצד תינוקות עשויים להשתמש בחיתולים. לאחר מכן, יש רק שלושה איורים נוספים אשר לא מציגים את הילד. בעמוד הבא של הספר, הילד משתמש בנייר טואלט ומוריד את המים באסלה. החלק האחרון של הספר מסביר שבגלל שכל בעלי החיים אוכלים, הם חייבים לעשות את צורכיהם, והספר מסתיים במבט מאחור של הילד ושישה בעלי חיים שונים מטילים צואה ובמילים "כולם עושים קקי". כולם עושים קקי נכתב על ידי טארו גומי, ופורסם לראשונה בשנת 1977, ביפנית. הספר יצא לראשונה באנגלית בשנת 1993, ויצא בעברית עשור לאחר מכן, בשנת 2003. גמילה מחיתולים כולם עושים קקי, באתר OCLC (באנגלית) Gomi 1993, pp. 1–16 Gennari, Jennifer. "Book Review: Everyone Poops". Disney Family Entertainment. נבדק ב-2009-02-15. Gomi 1993, pp. 18–19 Gomi 1993, pp. 20–22 Gomi 1993, p. 23 Gomi 1993, p. 18 Gomi 1993, pp. 24–27 「みんなうんち」 (ביפנית). EhonNavi. 2009. נבדק ב-2009-02-16.
מרי אן קוטון

מרי אן קוטון (31 באוקטובר 1832 - 24 במרץ 1873) הייתה רוצחת מורשעת שהוצאה להורג בעקבות הרעלת בנה החורג. חרף הרשעתה היחידה ברצח, יש הטוענים כי היא הייתה רוצחת סדרתית שרצחה כ-21 בני אדם, ביניהם שלושה מתוך ארבעת האנשים שלהם הייתה נשואה, ו-11 מתוך 13 ילדיה. שיטת הרצח המועדפת עליה הייתה כנראה הרעלה באמצעות ארסן. בין הקורבנות המיוחסים לקוטון היו: בעלה הראשון, וויליאם מובריי. בעלה השני, ג'ורג' ווארד. בעלה השלישי, ג'יימס רובינסון. בעלה הרביעי, פרדריק קוטון. שמועות החלו לעורר חשדות, ודוקטור וויליאם ביירס קילבורן, שבחן את גופתו של בנה של מרי אן, צ'ארלס, החל בחקירה עצמאית. הוא בדק דגימות, ובבדיקות הוא מצא ארסן. הוא דיווח למשטרה, שעצרה את מרי אן. ב-24 במרץ 1873 מרי אן הוצאה להורג בתלייה. המפרקת שלה לא נשברה במהלך התלייה, והיא נחנקה למוות על חבל התלייה. הלהקה מקברה (אנ') הוציאה לאור בשנת 2011 שיר בשם "מרי אן" המדבר על קוטון. ארז'בט באטורי מרי אן קוטון, באתר "Find a Grave" (באנגלית) מרי אן קוטון, באתר אנציקלופדיה בריטניקה (באנגלית) The Story of the Black Widow: Mary Ann Cotton, נבדק ב-2023-09-25 Greatest British Extremists Of All Time, pantheon.world (באנגלית) Crime and Punishment in Durham: Mary Ann Cotton, community.dur.ac.uk Dark Angel: How were Mary Ann Cotton’s terrible crimes uncovered?, Radio Times (באנגלית בריטית) Illustrations Page 7, www.maryanncotton.co.uk Macabre - Grim Scary Tales (באנגלית), 2011, נבדק ב-2023-09-27 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרי אן קוטון".
יוליה ורומן שצ'פניוק

יוליה ורומן שצ'פניוק (Yuliya and Roman Shchepanyuk; יוליה נפטרה ב-1964) היו בני זוג מהעיר בוריסלב שבפולין (כיום באוקראינה), אשר בימי מלחמת העולם השנייה הסתירו בביתם את בני משפחת וייס היהודים. בשל כך הוכרו על ידי מוסד יד ושם כחסידי אומות העולם. שכניהם של בני הזוג שצ'פניוק בבוריסלב היו בני משפחת וייס - ההורים מאיר וגניה והילדים אהרון, מילה ושבק (לימים שבח). לאחר פלישת הגרמנים לברית המועצות נערכה ב-1 ביולי 1941 בבוריסלב אקציה שבה נרצחו כמה מאות יהודים. יוליה ורומן שצ'פניוק העניקו מחסה למשפחת וייס באותה אקציה, כמו גם באקציות הבאות, עד אוגוסט 1942, ובכך הצילו אותם ממוות. לאחר האקציה באוגוסט 1942 הוקמו שני גטאות בבוריסלב ובני הזוג וייס עברו לאחד מהם ומסרו את ביתם למשפחת שצ'פניוק. באוקטובר 1942, כשהחלה האקציה הבאה, ברחו בני משפחת וייס במטרה להגיע למחסה אצל משפחת שצ'פניוק. בסערת הבריחה התפצלה המשפחה: גניה ושני הילדים הצעירים הסתתרו במשך כמה ימים אצל זוג פולני קתולי, אנה ומיכאל גוראל. מאיר ואהרון וייס הגיעו לביתם הקודם, שהיה מאוכלס כעת על ידי הזוג שצ'פניוק, והם הסכימו להחביא אותם עד שיסתיימו הרדיפות. זמן קצר לאחר מכן הצטרפו אל מאיר ואהרון גניה והילדים הקטנים, וכן הלנה גרינפלד, אחותה של גניה, עם בנה מילק. כולם הוסתרו מאחורי קיר כפול של חדר, שבנו מאיר וגניה וייס בעוד מועד. באביב 1943 התעורר החשד שזרים איתרו את מקום מחבואם של המסתתרים. אז עברו הם בחשאי למרתף מוסווה היטב של בית סמוך, ששימש את העירייה כגן ילדים. בשלב זה הצטרפו מריה פוטז'נה ובנה תדיאוש למשפחת שצ'פניוק במאמציהם להציל את משפחת וייס המורחבת. ביוזמתה של פוטז'נה הובא למרתף גם ישראל בוכמן וכך עלה מספר המסתתרים לשמונה. כולם שרדו, הודות לעזרה שקיבלו ממשפחת שצ'פניוק וממריה פוטז'נה ובנה, עד ששוחררו ב-7 באוגוסט 1944. בני משפחת גרינפלד היגרו לקנדה. בני הזוג וייס מצאו את דרכם לישראל. אהרון וייס הפך לחוקר השואה. שבח וייס היה לפוליטיקאי וכיהן כיושב ראש הכנסת וכשגריר ישראל בפולין. ב-5 במרץ 1984 הכיר יד ושם ביוליה ורומן שצ'פניוק כחסידי אומות העולם. בשנת 2000 הכיר יד ושם גם במיכאל ואנה גוראל כחסידי אומות העולם וב-2001 ניתנה הכרה זו למריה פוטז'נה ובנה תדיאוש. בשנת 2023 קראה עיריית ירושלים דרך להולכי רגל בשכונת רמת בית הכרם בעיר על שמם של בני הזוג שצ'פניוק. יוליה ורומן שצ'פניוק, באתר יד ושם (באנגלית) "בין קירות הבית"- סיפורו של ניצול השואה אהרון וייס, באתר יד ושם ירושלים תקרא לרחוב על שם חסידי אומות עולם מאוקראינה, באתר "סרוגים", 7 בספטמבר 2022
אצטדיון ארקי

אצטדיון ארקי (באיטלקית: Stadio Arechi) הוא אצטדיון רב תכליתי הממוקם בסלרנו, שמחוז קמפניה באיטליה. לאצטדיון קיבולת של 37,800 מקומות (31,300 מאושרים למשחקי כדורגל). והוא קרוי על שמו של הדוכס הלומברדי ארקי השני ועל כן הוא מכונה "נסיך האצטדיונים". האצטדיון נחנך בשנת 1990, והוא החליף את אצטדיון דונאטו וסטוטי בתור מגרשה הביתי של סלרניטנה. בתחילת שנות ה-80 אוהדים מקומיים ביקשו בהפגנות מחאה להתערב כדי להקים אצטדיון שיחליף את אצטדיון דונאטו וסטוטי שהיה בעל תנאים ירודים, ושימש כמגרשה הביתי של מועדון הכדורגל המקומי סלרניטנה. ובשנת 1984 החל תהליך הבנייה. בשנת 1988, ניתן אישור על ידי אופ"א להשתמש בכספים שנועדו למונדיאל 1990 לבניית המתקן החדש של סלרנו. המבנה נחנך בספטמבר 1990, במשחק נגד פדובה, שהסתיים בתוצאה 0–0, וסימן את חזרתה של סלרניטנה לסרייה ב' לאחר 23 שנים. ב-1998, לאחר שהקבוצה הצליחה להעפיל לסרייה א', בוצע שיפוץ באצטדיון כדי להתאים את המתקן לדרישות של הליגה הבכירה. בשנת 2019 שופץ האצטדיון פעם נוספת, כדי לארח מספר משחקי כדורגל, כולל גמר טורניר הגברים של אוניברסיאדת נאפולי 2019. בהמשך בשנת 2021 כאשר שבה סלרניטנה לסרייה א' עבר האצטדיון שיפוץ נוסף בכדי להתאים אותו לתקנים של הסרייה א'. לאצטדיון מבנה בטון מזוין בעל צורה מלבנית, כאשר היציעים מחולקים לארבע טריבונות סימטריות ללא חיבורי פינות. המשטח עשוי דשא טבעי באורך 105 מטר וברוחב 68 מטר. מכיוון שאין לאצטדיון מסלול אתלטיקה, אין מרווחי ביניים בין המגרש ליציעים. בתחילה הכיל המגרש 45,000 מושבים, אך לאחר השינויים שנעשו עם השיפוץ ב-1998 הוגדלה הקיבולת ל-50,000 מושבים, מתוכם 205 שמורים לגלריית העיתונות. בעקבות שינויי חקיקה בנוגע לאצטדיונים, הקיבולת הכוללת צומצמה ל-37,800 מושבים. (מתוכם 31,300 מאושרים למשחקי כדורגל). אצטדיון ארקי אירח שלושה משחקים של נבחרת איטליה בכדורגל, משחק הנבחרת הראשון שאירח האצטדיון התקיים ב-1 במאי 1991 במסגרת מוקדמות יורו 1992 בו ניצחה נבחרת איטליה 3–1 את נבחרת הונגריה. ב-25 במרץ 1995 אירח האצטדיון משחק נוסף של הנבחרת בו ניצחה איטליה 4–1 את נבחרת אסטוניה במסגרת מוקדמות יורו 1996. ב-18 בנובמבר 1998 אירח האצטדיון משחק ידידות מול נבחרת ספרד שהסתיים בתוצאה 2–2. אתר האינטרנט הרשמי של אצטדיון ארקי מדיה וקבצים בנושא אצטדיון ארקי בוויקישיתוף "ARECHI: il Principe degli Stadi compie trent'anni". TuttoSalernitana.com. "Viaggio all'Arechi, il principe degli stadi". ecampania.it. https://www.youtube.com/watch?v=Kdc37EJ0Kc4&NR=1. {{cite AV media}}: חסר או ריק |title= (עזרה) LE PARTITE DISPUTATE DALL’ITALIA NELLO STADIO 'ARECHI' DI SALERNO
מיילסטונס

מיילסטונס (באנגלית: Milestones), ידועה גם בשם המיילסטונס, הייתה להקת רוק אוסטרית, שפעלה בין השנים 1968–1975. ייצגה את אוסטריה באירוויזיון 1972, שנערך באדינבורו שבממלכה המאוחדת, עם השיר "Falter im Wind". הרכבה המקורי של הלהקה כלל את בטריקס נוינדלינגר, גינטר גרוסלרכר, רוברט אונטרווגר ורודי טינסובין. אלבום הבכורה שלה, Milestones, יצא לאור ב-1970. כשנתיים לאחר מכן עזבו אונטרווגר וטינסובין את ההרכב, ואת מקומם תפסו נורברט נידרמאייר וכריסטיאן קולונוביץ. באותה שנה נבחרו מיילסטונס על ידי תאגיד השידור האוסטרי לייצג את המדינה באירוויזיון 1972. שירם לתחרות, "Falter im Wind", אופיין בסגנון עכשווי ומיוחד ביחס לשאר השירים המתחרים. ב-25 במרץ סיימה הלהקה במקום החמישי מתוך 18 מדינות משתתפות. אלבומו השני של ההרכב, Emigration, פורסם ב-1973. לאחר שנתיים הוציאו חברי הלהקה הודעה משותפת על פירוקה. ניונדלינגר וגרוסלרכר הצטרפו לבטרפלייס, שייצגה את אוסטריה באירוויזיון 1977; ואילו נידרמאייר חבר לספרינגטיים, שהופיעה גם כן באירוויזיון 1978. מיילסטונס, באתר AllMusic (באנגלית) מיילסטונס, באתר MusicBrainz (באנגלית) מיילסטונס, באתר Discogs (באנגלית) מיילסטונס, באתר Songkick (באנגלית) מיילסטונס, באתר Genius Austrian Charts database
Falter im Wind

"Falter im Wind" (בעברית: "פרפרים ברוח") הוא סינגל שהוקלט על ידי להקת הרוק האוסטרית מיילסטונס. את השיר הוציאה בשנת 1972 לאור חברת התקליטים WN הפקות, והוא נבחר על ידי תאגיד השידור האוסטרי לייצג את המדינה באירוויזיון 1972. "Falter im Wind" נכתב והולחן על ידי היינץ רודולף אונגר, ריצ'רד שנהרץ ומנואל ריגוני. את הפקתו המוזיקלית ביצע גוטפריד אינדרה. הוא אופיין בסגנון פופי עכשווי ביחס לשאר השירים המתחרים. לאחר ההשתתפות באירוויזיון הקליטה הלהקה גרסה נוספת לשיר בשפה האנגלית תחת הכותרת "Dance Butterfly". בערב התחרות שובץ השיר כ-11 בסדר ההופעות, לפני ניקולה די בארי האיטלקי עם "I giorni dell'arcobaleno" ואחרי הצמד הפיני פאיבי פאונו וקים פלור עם "Muistathan". עם תום חלוקת נקודות השופטים דורג במקום החמישי עם 100 נקודות. MILESTONES – DANCE BUTTERFLY Eurovision 1972 Results: Voting & Points
Diamonds (שיר של סם סמית')

"Diamonds" הוא סינגל של סם סמית', שמופיע כסינגל השני של אלבום האולפן השלישי של סמית', Love Goes. השיר יצא ב-18 בספטמבר 2020 בהוצאת חברת התקליטים קפיטול רקורדס. השיר נכתב על ידי סם סמית', שלבאק ואוסקר יירס, והופק על ידי שלבאק ואוסקר יירס. נכון לספטמבר 2023, השיר הושמע למעלה מ-388 מיליון פעמים בספוטיפיי, ולמעלה מ-140 מיליון פעמים ביוטיוב. מידע על היצירה "Diamonds" באתר מיוזיק בריינז מידע על הסינגל "Diamonds" באתר מיוזיק בריינז מילות השיר "Diamonds" באתר Genius סרטון השיר "Diamonds" באתר יוטיוב "Love Goes by Sam Smith". Apple Music. ארכיון מ-2020-09-19. נבדק ב-26 בספטמבר 2020. {{cite web}}: (עזרה) Diamonds, 2020-10-30, ארכיון מ-2023-05-16, נבדק ב-2023-09-25 Sam Smith - Diamonds (Official Music Video), ארכיון מ-2023-09-13, נבדק ב-2023-09-25 "Diamonds (Acoustic) - Sam Smith". Apple Music. ארכיון מ-2020-10-29. נבדק ב-26 באוקטובר 2020. {{cite web}}: (עזרה) "Diamonds (Joel Corry Remix) - Sam Smith". Apple Music. ארכיון מ-2020-12-16. נבדק ב-26 באוקטובר 2020. {{cite web}}: (עזרה) "Hot/Modern AC Future Releases". allaccess.com. אורכב מ-המקור ב-19 בספטמבר 2020. נבדק ב-19 בספטמבר 2020. {{cite web}}: (עזרה)
Diamonds (פירושונים)

האם התכוונתם ל... "Diamonds" – שיר של ריהאנה "Diamonds" – שיר של סם סמית' "Diamonds" – שיר של מייגן די סטליון ונורמני "Diamonds" – שיר של ג'ובל בההשתתפות אליינה טילקי
חלנקיה

חלנקיה או אל-חלנקיה (בערבית: الحقلانية) היא עיירה באל-אנבאר, בעיראק. העיירה נמצאת באזור שזכה לחשיבות גאוגרפית ואסטרטגית, והפעילות הצבאית בעיראק רוכזה בו לא פעם, בפרט במהלך המעורבות האמריקאית שם. בספירה שנערכה ב־2003, נרשמו בעיירה כ־30,000 תושבים. מדיה וקבצים בנושא חלנקיה בוויקישיתוף מידע על האקלים באזור "עיראק: הערים והיישובים הגדולים ביותר וסטטיסטיקות האוכלוסין שלהם" (באנגלית). המדריך הגאוגרפי העולמי. אורכב מ-המקור ב-2011-08-26. נבדק ב-2008-06-05. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חלנקיה". ערך זה הוא קצרמר בנושא גאוגרפיה של עיראק. אתם מוזמנים לתרום לוויקיפדיה ולהרחיב אותו.
Young Right Now

"Young Right Now" הוא סינגל של הדי ג'יי והמפיק המוזיקלי הגרמני רובין שולץ והזמר-יוצר והמפיק המוזיקלי הישראלי דניס לויד. השיר יצא ב-12 בנובמבר 2021 בהוצאת חברת התקליטים וורנר מיוזיק גרמניה. השיר נכתב על ידי דניאל דימן, דניס לויד, Junkx, רובין שולץ, רובין חואנברי, סנדרו קוואצה ופרדריק סמסון, והופק על ידי רובין שולץ, דניס לויד ו-Junkx.‏ נכון לספטמבר 2023, השיר הושמע למעלה מ-141 מיליון פעמים בספוטיפיי, ולמעלה מ-21 מיליון פעמים ביוטיוב. מידע על הסינגל "Young Right Now" באתר מיוזיק בריינז סרטון השיר "Young Right Now" באתר יוטיוב מידע על השיר "Young Right Now" באתר ספוטיפיי "Young Right Now - Single by Robin Schulz & Dennis Lloyd". ארכיון מ-2023-03-15. נבדק ב-15 בפברואר 2022 – via Apple Music. {{cite web}}: (עזרה) Young Right Now, 2021-11-12, ארכיון מ-2023-03-15, נבדק ב-2023-09-25 Robin Schulz & Dennis Lloyd - Young Right Now (Official Video), ארכיון מ-2023-05-31, נבדק ב-2023-09-25 Robin Schulz & Dennis Lloyd – Young Right Now (Official Lyric Video), ארכיון מ-2023-04-06, נבדק ב-2023-09-25
אוסטריה באירוויזיון 1972

אוסטריה השתתפה באירוויזיון 1972, שנערך באדינבורו שבממלכה המאוחדת, עם השיר "Falter im Wind" בביצוע להקת מיילסטונס. זו הייתה השתתפותה ה-14 של המדינה בתחרות הזמר של האירוויזיון. כמו כן, בשנה הבאה אוסטריה תכריז על פרישתה מהאירוויזיון. היא תשוב אליו בשנת 1976. תאגיד השידור האוסטרי בחר באופן פנימי את מיילסטונס לייצוג המדינה. כשבוע לאחר חשיפת הנציגה הוציאה רשות השידור את השיר האוסטרי לאירוויזיון 1972 לאור, "Falter im Wind", שנכתב והולחן על ידי היינץ רודולף אונגר, ריצ'רד שנהרץ ומנואל ריגוני. בערב התחרות שובץ השיר כ-11 בסדר ההופעות, לפני ניקולה די בארי האיטלקי עם "I giorni dell'arcobaleno" ואחרי הצמד הפיני פאיבי פאונו וקים פלור עם "Muistathan". עם תום חלוקת נקודות השופטים דורג במקום החמישי עם 100 נקודות. Eurovision 1972 Results: Voting & Points
CallApp

CallApp היא אפליקציית מובייל המאפשרת זיהוי מתקשר, חסימת שיחות והקלטת שיחות. היא מספקת מידע רקע על המתקשר העומד מאחורי שיחות נכנסות או יוצאות, על ידי שימוש בתוכן שנוצר על ידי קהילה ובשירותי הרשתות החברתיות של המשתמש. CallApp פותחה על ידי חברה בעלת שם זהה בשנת 2011, על ידי המנכ"ל לשעבר שלה, עודד וולוביץ והמנכ"ל הנוכחי, עמית און. הם גיוסו הון ראשוני בסך 1.6 מיליון דולר מקרן ההון סיכון גיזה ממשה ליכטמן, לשעבר מנכ"ל מיקרוסופט ישראל ומהיזם סער וילף, שמכר את Fraud Sciences לפייפאל. היא הוצגה לראשונה בפומבי באירוע TechCrunch Disrupt New York במאי 2012, ואחר כך בתערוכת Mobile World Congress ובכנס הטכנולוגיה האמריקאי – DEMO באותה שנה, בכנס זה גם הכריזה החברה כי כבר צברה מידע על 500 מיליון מספרי טלפון ברחבי העולם. בינואר 2013 זכתה בתואר "הסטארטאפ הנולד של ישראל 2012", של אתר Geektime. בקיץ 2014 פרץ סכסוך משפטי בין המייסד עודד וולוביץ, למשקיעים בחברה, הוביל לכך שהחברה הועמדה אתמול למכירה במכרז. וולוביץ טען שהמשקיעים סיכלו הצעות רכישה והשקעה לפי שווי של עשרות מיליוני שקלים, שאותן קיבלה החברה והובילו אותה לחדלות פירעון. המשקיעים מצדם אומרים שהחברה מעולם לא קיבלה הצעות כאלה. בדצמבר 2014 הסתיים הסכסוך כאשר קרנות ההון סיכון גיזה וסוסקהאנה רכשו את חלקו של וולוביץ בחברה והשקיעו בה 4 מיליון דולר נוספים. CallApp מספקת שירות שיחה מזוהה, שמאפשר למשתמשים את האמצעים לזהות מראש שיחות טלמרקטינג, שיחות ספאם ומספרי שיחות רובוטיות. האפליקציה מאפשרת חסימת שיחות ויצירת רשימה שחורה של מתקשרים לא רצויים. האפליקציה מספקת למשתמש מידע בזמן אמת על הישויות העומדות מאחורי שיחות נכנסות או יוצאות, על ידי שימוש במידע שאנשים ועסקים חולקים על עצמם ברחבי האינטרנט יחד עם מידע שקהילת משתמשי CallApp מחליטה לשתף. האפליקציה מסנכרנת עם האימייל והיומן של המשתמש, מציגה אנשי קשר הדדיים וכוללת מידע עסקי. הוא מציע גם אפשרות הקלטת שיחות, יצירת ספר טלפונים, ספריית טלפונים הפוכה, גלישה בפרטיות, תזכורת שיחות ומצב רכב, כמו גם אפשרויות שדרוג בתשלום. אתר האינטרנט הרשמי של CallApp (באנגלית) אירנה זברסקי, "נשנה את הצורה בה אנשים מתקשרים", באתר TheMarker‏, 22 במאי 2012 – ריאיון עם מייסדי החברה רועי גולדנברג, ‏שיחה מזוהה: CallApp מספקת מידע נרחב על מי שמתקשרים אליכם, באתר גלובס, 19 בנובמבר 2012 אור הירשאוגה, Stevie ו־CallApp: שתי ישראליות בתחרות הדיסראפט של טק-קראנץ', באתר TheMarker‏, 21 במאי 2012 מיה אפשטיין, CallApp הישראלית הציגה ב־DEMO: הגיעה ל־500 מיליון מספרי טלפון, באתר TheMarker‏, 4 באוקטובר 2012 מערכת Geektime, ‏Geek Awards 2012 – והזוכים הם, באתר Geektime‏, 1 בינואר 2013 ענבל אורפז, בעקבות סכסוך בין המנכ"ל למשקיעים: היישום של CallApp יוצע למכירה, באתר TheMarker‏, 20 באוגוסט 2014 יניב אביטל, ‏אחרי הסכסוך מגיע הגיוס: CallApp מגייסת 4 מיליון דולר [גיוס], באתר Geektime‏, 3 בדצמבר 2014 Spradlin, Liam (22 May 2012). New App Review: CallApp Makes Your Dialer Useful Again - Say Hello To Telephony 2.0. Android Police.
רקמת אסיזי

רקמת אסיזי (באנגלית: Assisi embroidery) היא צורה של רקמת צלבים המבוססת על מסורת רקמה איטלקית עתיקה שבה הרקע מלא בתפרי רקמה והמוטיבים העיקריים מתוארים אך לא תפורים. השם נגזר מהעיירה האיטלקית אסיזי שבה נוצרה הצורה המודרנית של המלאכה. ברקמת אסיזי משתמשים בשיטה הידועה בשם voiding שבה תך צולב ממלא את הרקע בעוד המוטיב עצמו נותר ריק. תפר הולביין, מויטב של עבודה שחורה קווית, משמש כדי לשרטט ולהדגיש את המוטיב. באופן מסורתי, ברקמת אסיזי לא משתמשים בדרך כלל בתך צולב, אלא בתך צולב בעל זרועות ארוכות. ידועות גם דוגמאות לשימוש בתכים אחרים, כגון תך צלב איטלקי ותך צמה אלג'יראי. צבעי החוט בהם השתמשו היו אדום, כחול, ירוק או זהב עבור הרקע ושחור או חום עבור קווי המתאר. מוטיבים מסורתיים היו ברובם הרלדיים, במיוחד חיות הרלדיות, ובדרך כלל הציגו זוגות מסודרים באופן סימטרי של בעלי חיים וציפורים המוקפים בגבולות מעוטרים. ברקמות העתיקות ביותר, הדמויות צוירו ביד חופשית על הבד והוקפו בתפר הולביין. הרקע, לעיתים קרובות פשתן בצבע שמנת, היה מלא ככל האפשר. עבור יצירות מודרניות יותר, התבנית נרשמה בדייקנות על נייר, בדומה ליצירת דפוסי תפרים צולבים שנספרו. כיום רקמת אסיזי נעשית כמעט תמיד כך. מבחינה היסטורית, לאיטליה הייתה מסורת ארוכה של רקמה בהירה וצבעונית. במאות השלוש עשרה והארבע עשרה נזירות שרקמו פיתחו סגנון פשוט יותר שבו עיצובים ומוטיבים לא נרקמו על בד פשתן עדין אך קווי המתאר והרקע נרקמו במשי צבעוני. המוטיבים הושפעו מאוד מעיצובים מסורתיים של זוגות ציפורים או בעלי חיים המוקפים בעבודת גלילה משוכללת. פריטים מוקדמים אלה שימשו לרוב למטרות דתיות, למשל, בדי מזבח וגלימות כהונה. עד המאה השש-עשרה הפכה רקמת אסיזי לפופולרית יותר ושילבה מגוון רחב יותר של מוטיבים, ביניהם כאלה המבוססים על דימויים של סאטירים, שדים ויצורים מיתיים עתיקים מתקופת הרנסאנס. במאות השמונה-עשרה והתשע-עשרה, הפופולריות של צורת רקמה זו דעכה ורבים מהעיצובים והמוטיבים אבדו. רק בתחילת המאה העשרים התחדש המנהג בעיירה האיטלקית אסיזי. באוקטובר 1902 מנזר סנט אן ייסד את Laboratorio Ricreativo Festivo Femminile San Francesco di Assisi. מטרת סדנת מלאכת יד זו הייתה להחיות את מלאכת היד המקומית המסורתית ולספק תעסוקה לנשים עניות כדי להשלים את הכנסתן. התעשייה הכפרית הזו פרחה ועיצובים אלה התפשטו במהירות ברחבי איטליה, אירופה ומחוצה לה. גרסה מודרנית של רקמת אסיזי התפתחה במאה העשרים ואחת. צבעים ודוגמאות רבים ושונים משמשים לרקע, והמוטיבים מגוונים ביותר. עם זאת, הגרסה המסורתית המתחדשת עדיין נהוגה בעיירה אסיזי שבה אפשר לראות את הנשים המקומיות יושבות מול בתיהן ורוקמות פריטים עבור חנות הרקמה השיתופית המקומית. מדיה וקבצים בנושא רקמת אסיזי בוויקישיתוף Catherine Amoroso Leslie, Needlework Through History (London and Westport, CT: Greenwood Publishing Group, 2007), pp. 19-22. מסת"ב 9780313335488 Mildred Graves Ryan, The Complete Encyclopedia of Stitchery (New York: Nelson Doubleday, 1979), p. 328. מסת"ב 0452252644 Eva Maria Leszner, Assisi Embroidery: Old Italian Cross-stitch Designs (London: B.T. Batsford Ltd.,1988), p. 12. מסת"ב 0713455950
עזרה עצמית

עזרה עצמית (באנגלית: Self-help) היא הניסיון להתמודד עם בעיות החיים באופן עצמאי, ולא בעזרת טיפול מקצועי. עזרה עצמית יכולה להתבטא בהתמודדות אישית של האדם (למשל בקריאת ספרי עזרה עצמית), או בהצטרפות לקבוצות תמיכה עם אחרים החולקים את אותם הקשיים. ערך מורחב – קבוצת תמיכה#קבוצות לעזרה עצמית קבוצות לעזרה עצמית הן יחידות חברתיות וולונטריות בעלות מבנה קבוצתי המוקמות בידי עמיתים לשם עזרה הדדית, כדי לספק צורך דוחק, בעיית חיים מציקה, או כדי לגרום שינוי חברתי או אישי. יוזמי ו/או משתתפי הקבוצה סבורים לעיתים, כי צורכיהם אינם יכולים להתממש באמצעות השירותים החברתיים הקיימים. הקבוצה מאפשרת למשתתף בה לחוות שני תהליכים בו-זמנית: לסייע לזולת ולסייע לעצמו. שני התהליכים תומכים זה בזה. המשתתף מגדיר לעצמו את הבעיה, את מקורותיה ואת הדרך להתמודד איתה, ומקבל סיוע מאחרים בתהליך ההתמודדות. הניסיון והידע שהוא עצמו צובר מאפשרים להעצים את עצמו תוך סיוע לזולת. קבוצות לעזרה עצמית אינן כלי להתערבות טיפולית בלבד. אפשר לראות שהשימוש בהם הוא תופעה חברתית בעלת אפיונים מיוחדים. מבחינה חברתית קבוצות לעזרה עצמית הן סוג של התארגנות חברתית של אנשים הפועלים לדאוג לעצמם ולספק את צורכיהם במו ידיהם. לפי ה-APA, קבוצות עזרה עצמית עונות על צרכים של השתייכות, עזרה רגשית, שינוי בחשיבה, ועזרה אינסטרומנטלית. המעורבים בקבוצה עשויים להיות אנשי מקצוע, אולם תופעה זו אינה אחידה ומשתנה מקבוצה לקבוצה. לפי צ'סלר ואח' (1990), יש חשש בקרב אנשי מקצוע שפעילותן של קבוצות לעזרה עצמית, המבוססות על הנחיה עצמית ולא על ידע מקצועי טיפולי, תגרום נזק לפונים אליהם. בסקירת מחקרים אמפיריים של האגודה האמריקנית לפסיכולוגיה, נמצא כי התועלת של קבוצות לעזרה עצמית איננה זהה לכל אחד ובכל מצב, וכי ישנם אנשים שמפיקים תועלת רבה מכך ויש שאינם מפיקים תועלת כלל. תוכנית 12 הצעדים קבוצת תמיכה דקה לנפש, סרטונים לחיזוק כוחות הגוף והנפש, באתר קרן אדמונד דה רוטשילד self-help, APA dictionary of psychology Alfred H. Katz, Eugene I. Bender, Self-Help Groups in Western Society: History and Prospects, The Journal of Applied Behavioral Science 12, 1976-07, עמ' 265–282 doi: 10.1177/002188637601200302 Riessman, F., & Carroll, D. (1995). Redefining self-help: Policy and practice. Jossey-Bass. APA, Self-help groups, APA Dictionary of Psychology (באנגלית) Chesler, M. A. (1990). The "dangers" of self-help groups: Understanding and challenging professionals' views. In T. J. Powell (Ed.), Working with self-help (pp. 301–324). National Association of Social Work. American Psychological Association (APA). (2017). Resolution on self-help support groups. Adopted by the APA Council of Representatives, August 2017.
פאפולה

פאפולה (באנגלית: Papule) היא בליטה קטנה ומוגדרת היטב בעור המהווה מחלת עור. לפאפולה עשויה להיות חלק עליון מעוגל, מחודד או שטוח. הפאפולה יכולה להופיע עם גבעול, להיות דמוית חוט או להיראות יבלת. היא יכולה להיות רכה או יציבה ושטח הפנים שלה עשוי להיות מחוספס או חלק. לחלקם יש קרום או קשקשים. פאפולה יכולה להיות בצבע הבשר, צהובה, לבנה, חומה, אדומה, כחולה או סגולה. יכול להיות שיש רק אחת או שיש רבים, והן עשויות להופיע באופן לא סדיר בחלקים שונים של הגוף או להופיע באשכולות. היא אינה מכילה נוזלים, אך עלולה להתקדם לכדי פוסטולה או שלפוחית. פאפולה קטנה יותר מקשריר. היא יכולה להיות קטנה כמו ראש סיכה והיא בדרך כלל פחות מ-1 ס"מ רוחב, לפי כמה מקורות, ו-0.5 ס"מ לפי אחרים. כאשר כמה מתמזגות יחד, הן מופיעות כלוח. צבעו עשוי להצביע על הסיבה, כגון לבנה במיליה, אדומה בגרב, צהבהבה בקסאנטומה ושחורה במלנומה. הן עלולות להיפתח כאשר נשרטים ולהיות נגועות וקרומיות. פפולה היא כאמור בליטה קטנה ומוגדרת היטב בעור. היא קטנה מקשריר. היא יכולה להיות זעירה כמו ראש סיכה והוא בדרך כלל פחות מ-1 ס"מ רוחב, לפי כמה מקורות, לפאפולה עשויה להיות חלק עליון מעוגל, מחודד או שטוח. היא יכולה להיות מצולעת אך לעולם אינה מלבנית או מרובעת. יכולה להופיע עם גבעול, להיות דמוי חוט או להיראות יבלת. עוצמת האדמומיות עשויה להצביע על כמה זמן הפאפולה קיימת. יכול להיות שיש רק אחת או רבות, והן עשויות להופיע באופן לא סדיר בחלקים שונים של הגוף או כאמור באשכולות. Angiofibromas (אנגיופיברומות הן כינוי תיאורי למגוון רחב של עור שפירים דוגמת אנגיומה דובדבנית או קרום רירי) הן פאפולות וסוגיהם כוללים את הפאפולה הסיבית הבודדת בדרך כלל של האף ו-periungual angiofibroma, מרובים בפפולות הפין פנינה, ואת אנגיופיברומות הפנים כפי שניתן לראות בטרשת גבשושית. פאפולות עם אבנית בכפות הידיים וכפות הרגליים עלולות להופיע בעגבת משנית, פסוריאזיס, גרב, ועוד. ביַלֶפֶת שטוחה הפאפולות עשויות להיות מגרדות, שטוחות, מצולעות, סגולות עם פסים לבנים, ויכולות להיות בודדות, או להופיע בצברים או בקו. רשימת מצבים עוריים James, William D.; Elston, Dirk; Treat, James R.; Rosenbach, Misha A.; Neuhaus, Isaac (2020). "2. Cutaneous signs and diagnosis". Andrews' Diseases of the Skin: Clinical Dermatology (באנגלית) (13th ed.). Elsevier. p. 11. ISBN 978-0-323-54753-6. Oakley, Amanda. "Terminology in dermatology". dermnetnz.org (באנגלית). נבדק ב-20 בספטמבר 2021. {{cite web}}: (עזרה) Dinulos, James G. H. (2019). "1. Principles of diagnosis and anatomy". Habif's Clinical Dermatology (באנגלית) (7th ed.). Elsevier. p. 4. ISBN 978-0-323-61269-2. Allen, Herbert B. (2010). "1. Papulosquamous diseases". Dermatology Terminology (באנגלית). Philadelphia: Springer. pp. 1–13. ISBN 978-1-84882-839-1. Paller, Amy S.; Mancini, Anthony J. (2020). "9. Cutaneous tumors and tumor syndromes". Clinical Pediatric Dermatology: A Textbook of Skin Disorders of Childhood and Adolescence (באנגלית) (6th ed.). St Louis, Missouri: Elsevier. p. 251. ISBN 978-0-323-54988-2. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.